Sy kon die lewe in die kamp nie verduur nie en drie maal het sy met haar drie kindertjies na die Boerekommando's gevlug.
Ná die vredesluiting het hulle teruggekeer na die murasies wat eens 'n pragtige huis was - 'n woning vol liefde. Die vee in die krale is alles doodgeskiet of vermink.
Oupa en Ouma het 23 oorlogswesies versorg totdat hul families hulle opgespoor het. Sommige is uit hul huis getroud. Saam met 'n gehuurde onderwyser is ook na hul opvoeding omgesien. Met sy liefde vir musiek het oupa 'n pragtige koor gelei.